**Helyi Választási Iroda közleménye**

2022. április 03. napján országgyűlési képviselők választására és országos népszavazásra kerül sor Magyarországon.

Az eddig működő szavazatszámláló bizottságok választott tagjainak megbízatása a következő általános országgyűlési választásra megválasztott szavazatszámláló bizottsági tagok megválasztásáig tart.

A szavazatszámláló bizottságok választott és a jelölő szervezetek (pártok) által delegált tagokból állnak. A szavazatszámláló bizottságok választott tagjait a települési önkormányzat képviselő-testülete választja meg.

**Szavazatszámláló bizottság választott tagja** az adott településen lakcímmel rendelkező és a központi választási névjegyzékben szereplő magyar állampolgár lehet.

A szavazatszámláló bizottságnak nem lehet választott tagja:

* a köztársasági elnök,
* a háznagy,
* képviselő,
* alpolgármester,
* jegyző,
* másik választási bizottság tagja, választási iroda tagja,
* a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt, és a tényleges szolgálatot ellátó önkéntes tartalékos katona,
* jelölt,
* párt tagja,
* a választókerületben jelöltet állító jelölő szervezet tagja,
* a választókerületben induló jelölt hozzátartozója,
* a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, politikai szolgálati jogviszonyban, biztosi jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével.

A megválasztott és a szavazatszámláló bizottság munkájába bevont tagok részére jogszabályban meghatározott összegű (bruttó 50.000 Ft) díjazás jár.

A megválasztott szavazatszámláló bizottsági tagok a megválasztásukat követően kötelesek **esküt tenni** és minden választás és népszavazás előtt **egy felkészítő képzésen részt venni.**

A képviselő testület által megválasztott szavazatszámláló bizottsági tagokból a helyi választási iroda vezetője állítja össze az egyes bizottságokat.

Tájékoztatjuk a jelentkezők figyelmét, hogy a szavazatszámláló bizottság munkája a választás napján hajnal 05.00 óra körül kezdődik, és a szavazóköri eredmény megállapításáig tart, mely késő éjjel is lehet. Kérjük, hogy a jelentkezését csak abban az esetben adja le, ha vállalni tudja a fent leírtakat.

A szavazatszámláló bizottság tagjai a szavazást követő napon mentesülnek a jogszabályban előírt munkavégzési kötelezettségük alól, erre az időre átlagbér illeti meg őket, melyet a munkáltató fizet, a munkáltató pedig a tagot megillető bér- és járulékai megtérítését a szavazást követő öt napon belül igényelheti a helyi választási irodától.

Választott szavazatszámláló bizottsági tagnak a mellékelt jelentkezési lap kitöltésével lehet. A jelentkezési lap, valamint az adatvédelmi tájékoztató letölthető Abony Város hivatalos honlapjáról ( [www.abony.hu](http://www.abony.hu) ), vagy átvehető az Abonyi Polgármesteri Hivatal ügyfélszolgálatán (2740 Abony, Kossuth tér 1.).

A jelentkezés benyújtási határideje: 2022. február 02.

Cím: Helyi Választási Iroda 2740 Abony, Kossuth tér 1.

A jelentkezési lap benyújtható személyesen a Polgármesteri Hivatal ügyfélszolgálatán vagy postai úton, úgy, hogy az a benyújtási határidőig megérkezzen, valamint a valasztas@abony.hu elektronikus levelezési címre szkennelve továbbítva.

A jelentkezéssel kapcsolatban bővebb tájékoztatás kérhető hivatali munkaidőben az alábbi telefonszámokon:

+36 53/360-135 /143-as és 135-ös mellék